لو واحد قالي ان مفيش فرق بين الاحتلال و الفتوحات الاسلامية ارد بايه؟
قل له بالفعل ما فيش فروق خالص  - لما يبقى الفتح الإسلامي يحمل القيمة التي تقول : "والله جاء بنا لنخرج من شاء من عبادة العباد إلى عبادة الله, ومن ضيق الدنيا إلى سعة الدنيا والآخرة , ومن جور الأديان إلى عدل الإسلام, فأرسلنا بدينه إلى خلقه لندعوهم إليه, فمن قبل منا ذلك قبلنا ذلك منه ورجعنا عنه وتركناه وأرضه يليها دوننا, ومن أبى قاتلناه أبدًا حتى نفضي إلى موعود الله"  وبالتالي الناس مش بتدخل البلدان أصلًا عشان عاوزين البلد ، بدليل أن أهلها لو أسلموا خلاص ، سلامو عليكو وكفى الله المؤمنين القتال!  بينما يحمل الاحتلال القيمة التي تسعى لتوسيع رقعة الدولة ، ونهب الثروات على مدار العصور ..  الاحتلال الأوروبي كله كان قائم على فكرة "الإمبراطورية" أو "الإمبريالية"  ممكن نقرا مثلًا عن سبب قيام الحربين العالميتين اللي قتلوا 19 مليون إنسان!  يبقى طبعًا مافيش فرق! ، أمال؟! - لما يبقى الإسلام فيه التوصيات التالية قبل كل غزو :  "اغْزُوا بِاسْمِ اللهِ فِي سَبِيلِ اللهِ، قَاتِلُوا مَنْ كَفَرَ بِاللهِ، اغْزُوا وَلاَ تَغُلُّوا، وَلاَ تَغْدِرُوا، وَلاَ تُـمَثِّلوا، وَلاَ تَقْتُلُوا وَلِيدًا، أَوِ امْرَأَةً، وَلا كَبِيرًا فَانِيًا، وَلا مُنْعَزِلاً بِصَوْمَعَةٍ" دا طبعًا بالظبط هو اللي حصل لما تم إلقاء قنبلتين على هيروشيما وناكازاجي ، بالظبط تقريبًأ ، مش كده؟ - طبعًا لو اتكلمنا عن الأسرى ، فتقريبًا الشبه متطابق ، مثلًا عندك في الإسلام حرام تقتل أسير بعد ما سلم نفسه ، وحرام تجوعه أو تعذبه ، أو تهينه ، ولو طلب الفداء فهو حقه..  مش عارف ليه دا بيفكرني بأسرى الحروب العالمية ، والمحاكم العسكرية بتاعت الإنجليز ، واللي هتلر عمله في الأسرى .. وبجوانتامو طبعًا! - طبعًا لو اتكلمنا عن النتائج .. فالموضوع تقريبًا متطابق ..  عندك مثلًا مصر دي بقت أهم حاضرة إسلامية في العالم ، وبقت مصدر لنشأة كتير من الدول الإسلامية على مدار قرون ، عشان طبعًا المسلمين زي الاحتلال بالظبط في الموضوع دا.  وعندك مثلًا بغداد ، كانت أهم حاضرة علمية في العالم طوال سبع قرون مثلًا ، عشان الفتح الإسلامي طبعًا فتح إحتلالي مدمر أما الأندلس فكانت أهم حاضرة علمية في أوروبا لمدة قرنين أو تلاتة تقريبًا .. عشان الفتح الإسلامي طبعًا كان فتح مدمر للأسف يعني. مش عارف ليه بيفكرني الموضوع دا بالاحتلال الأمريكي للعراق ، كان بوابة نهضة ما حصلتش في التاريخ! - أما في ميزان الآخرة فالله حسمها إذ قال : أفنجعل المسلمين كالمجرمين؟ ، مالكم كيف تحكمون؟  هل يستوي من يفتح البلدان لينقذ الناس من النار ، ومن يحتلها ليلقي الناس في النار؟ والحمد لله أننا نحن ثمرة من ثمرات فتح عظيم لمصر على يد عمرو ابن العاص ،، وإلا كان صاحبك دا في أحسن أحواله عبارة عن عبد مسترق عند سيد يوناني بيعذبه باسم المسيح .. ربما دا فرق مهم برضه :)